***ԱՄՓՈՓԱԹԵՐԹ***

***«ԱԶԳԱՅԻՆ ՖԻԼՄԻ ՀԵՌԱՐՁԱԿՄԱՆ ԵՎ ԿԻՆՈԹԱՏՐՈՆՈՒՄ ՑՈՒՑԱԴՐՄԱՆ, ԻՆՉՊԵՍ ՆԱԵՎ ԴՐԱՆՑ ԸՆԹԱՑՔՈՒՄ ԳՈՎԱԶԴԻ ՏԵՂԱԴՐՄԱՄԲ ՍՏԱՑՎԱԾ ԵԿԱՄՈՒՏՆԵՐԻ ՄԱՍԻՆ ՏԵՂԵԿՈՒԹՅՈՒՆՆԵՐԸ ՖԻԼՄ ՑՈՒՑԱԴՐՈՂՆԵՐԻ ԿՈՂՄԻՑ ԱԶԳԱՅԻՆ ՄԱՐՄԻՆ ՆԵՐԿԱՅԱՑՆԵԼՈՒ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ***

|  |  |  |
| --- | --- | --- |
| 1. ***ՀՀ Էկոնոմիկայի նախարարություն*** | | ***22.07.2024թ.*** |
| ***N 01/14474-2024*** |
| 1. Նախագծի անվանումը չի արտացոլում նրա բովանդակությունը, մասնավորապես «Ազգային ֆիլմ» եզրույթը, քանի որ Նախագիծը վերաբերվում է ոչ միայն ազգային ֆիլմերի հեռարձակմանն և կինոթատրոնում ցուցադրմանը։ Առաջարկում ենք վերանայել Նախագծի անվանումը հետագա տարընկալումներից խուսափելու նպատակով։ | **Ընդունվել է**  Նախագծում ավելացվել է **«Ֆիլմ» հասկացությունը,** որը համաձայն «Կինեմատոգրաֆիայի մասին» օրենքի 3-րդ հոդվածի 1-ին մասի 1-ին կետի հասկացության **կարող է համարվել նաև ազգային ֆիլմ:** | |
| 1. Նախագծի Հավելվածի 10-րդ կետը լրացուցիչ հիմնավորման կարիք ունի, մասնավորապես «Ֆիլմ ցուցադրողն ինքնուրույն և իր հաշվին իրականացնում է տոմսերի վաճառքն ապահովող սարքավորումների, ծրագրային և ապարատային միջոցների ձեռքբերումը, տեղադրումը, միացումը և օգտագործումը․․․», որը փոքր և միջին տնտեսավարողների համար (օր․ մարզերում գործող փոքր կինոթատրոններ) կարող է առաջացնել ֆինանսական խնդիրներ։ Կից ներկայացված հիմնավորման մեջ ներկայացված չէ ազդեցության գնահատում։ | **Չի ընդունվել**  Միասնական տեղեկատվական համակարգը միացվում է ֆիլմ ցուցադրողի գործող տոմսային համակարգին: Միասնական տեղեկատվական համակարգը չի նախատեսում տոմսերի վաճառքի իրականացում և չի հանդիսանում տոմսային համակարգ, ուստի կարգով սահմանվել է, որ տոմսային համակարգի տեղադրման ծախսերը ֆիլմ ցուցադրողը հոգում է ինքնուրույն: | |
| 1. Նախագծում բացակայում է միջազգային փորձի ուսումնասիրությունը, ինչը կարծում ենք, որ անկյունաքարային դեր ունի այս ոլորտում։ | **Ընդունվել է** | |
| 1. Նախագծի հիմնավորման 2-րդ կետում նշվում է «․․․գեներացված եկամուտների համամասնական բաշխման հնարավորության․․․» մասին, սակայն չի պարզաբանվում, թե ինչ համամասնական բաշխման մասին է խոսքը և թե ովքեր են հասցեատերերը։ | **Ընդունվել է** | |
| 1. Հաշվի առնելով, որ Նախագծով սահմանվում են ոլորտի համար նոր կարգավորումներ՝ տնտեսավարողների իրազեկման, ինչպես նաև վերջիններիս վրա անմիջական ազդեցության գնահատման նպատակով, առաջարկում ենք Նախագիծը ներկայացնել ոլորտի հասցեատերերի քննարկմանը։ | **Ընդունվել է** | |
| 1. ***Հեռուստատեսության և ռադիոյի հանձնաժողով*** | | ***22.07.2024թ.*** |
| ***N Ե/01/04.1/565-24*** |
| 1. Հանձնաժողովը դիտողություններ և առաջարկություններ չունի։ | **Ընդունվել է** | |
| 1. ***ՀՀ պետական եկամուտների կոմիտե*** | | ***23.07.2024թ.*** |
| ***N 01/4-4/45901-2024*** |
| 1. «Ազգային ֆիլմի հեռարձակման և կինոթատրոնում ցուցադրման, ինչպես նաև դրանց ընթացքում գովազդի տեղադրմամբ ստացված եկամուտների մասին տեղեկությունները ֆիլմ ցուցադրողների կողմից ազգային մարմին ներկայացնելու կարգը հաստատելու մասին» ՀՀ կառավարության որոշման նախագծի (այսուհետ Նախագիծ) վերաբերյալ առաջարկություններ չկան: Միաժամանակ, առաջարկում ենք ապահովել Նախագծի ընդունման արդյունքում ձևավորված միասնական տեղեկատվական համակարգի տվյալներին ՀՀ պետական եկամուտների կոմիտեին հասանելիությունը` որպես «օգտվող»: | **Ընդունվել է** | |
| 1. ***ՀՀ Հանրային հեռարձակողի խորհուրդ*** | | ***24.07.2024թ.*** |
| ***N 01//108-2024*** |
| 1. Հանրային հեռարձակողի խորհուրդը առաջարկություններ և դիտողություններ չունի: Միաժամանակ կից ներկայացվում է հանրային հեռուստատեսության դիտարկումը հարցի վերաբերյալ: | **Ընդունվել է** | |
| 1. ***Հայաստանի հանրային հեռուստաընկերություն***   ***Փակ բաժնետիրական ընկերություն*** | | ***22.07.2024թ.*** |
| ***N-ՀՄ-02/497/24*** |
| 1. Գտնում ենք, որ որոշման նախագծով կարիք կա սահմանելու նաև ազգային ֆիլմի հեռարձակման և կինոթատրոնում ցուցադրման գովազդի տեղադրմամբ ստացված եկամուտների մասին միասնական տեղեկատվական համակարգին փոխանցման ենթակա տեղեկությունների մանրամասն ցանկը, ինչպես՝ համապատասխանաբար սահմանված է վերը նշված որոշման նախագծի հավելվածի 8-րդ կետով՝ ֆիլմերի ցուցադրման վերաբերյալ: | **Ընդունվել է** | |
| 1. ***ՀՀ տարածքային կառավարման և ենթակառուցվածքների նախարարություն*** | | ***25.07.2024թ.*** |
| ***N ԳՍ/15․2/23744-2024*** |
| 1. Նախագիծը քննարկվել է ՀՀ մարզպետների աշխատակազմերի և Երևանի քաղաքապետարանի հետ։ Քննարկման արդյունքներով հայտնում ենք, որ Նախագծի վերաբերյալ առաջարկություններ և դիտողություններ չկան։ | **Ընդունվել է** | |
| 1. ***ՀՀ բարձր տեխնոլոգիական արդյունաբերության նախարարություն*** | | ***25.07.2024թ.*** |
| ***N 01/17․2/6300-2024*** |
| 1. Նախագծի հավելվածի 6-րդ և 7-րդ կետերի համաձայն՝ ազգային ֆիլմի հեռարձակման և կինոթատրոնում ցուցադրման, ինչպես նաև դրանց ընթացքում գովազդի տեղադրմամբ ստացված եկամուտների մասին տեղեկությունները ֆիլմ ցուցադրողների կողմից ազգային մարմին է ներկայացվելու միասնական տեղեկատվական համակարգի միջոցով, որը կոչված է ապահովելու տեսալսողական ստեղծագործությունների բացառիկ իրավունքների պաշտպանությունը, սպառողների իրավունքները և կինեմատոգրաֆիայի ոլորտում լիազոր պետական մարմնին հավաստի և ժամանակին տեղեկություն տրամադրելու ներքին կինովարձույթի շուկայի վիճակի մասին:  Նախագծի վերը նշված կարգավորումներից բխում է, որ նախատեսվում է գործարկել նոր էլեկտրոնային հարթակ (տեղեկատվական համակարգ): Հարկ եմ համարում նշել, որ նախքան միասնական տեղեկատվական համակարգի ստեղծման ուղղությամբ քայլեր ձեռնարկելը, անհրաժեշտ է որպեսզի նոր տեղեկատվական համակարգ ստեղծելու առաջարկությունը և դրա նկարագիրը ներկայացվի Տեղեկատվական համակարգերի կառավարման խորհրդի քննարկմանը՝ դրական դիրքորոշում ստանալու համար, ինչը նաև պարտադիր է 2024 թվականի ՀՀ պետական բյուջեից «1235 Թվային փոխակերպման գործընթացի իրականացում» ծրագրով համակարգի ստեղծման համար անհրաժեշտ ֆինանսավորում ստանալու համար: | **Ընդունվել է**  Նախագիծը արդեն իսկ քննարկվում է Տեղեկատվական համակարգերի կառավարման խորհրդում: | |
| 2. Լրացուցիչ հիմնավորման կարիք ունի Նախագծի հավելվածի 13-րդ կետի՝ միասնական տեղեկատվական համակարգի գործունեության կարգը, ինչպես նաև 15-րդ կետով նախատեսված՝ միասնական տեղեկատվական համակարգի ստեղծման բաց մրցույթի իրականացման պահանջները և չափանիշները կինեմատոգրաֆիայի ոլորտի պետական քաղաքականությունը մշակող լիազորված պետական մարմնի կողմից սահմանվելու վերաբերյալ կարգավորումները՝ հիմք ընդունելով, որ ՀՀ բարձր տեխնոլոգիական արդյունաբերության նախարարության կողմից մշակված և ՀՀ կառավարության քննարկմանը ներկայացված «Հանրային տեղեկությունների մասին» օրենքի նախագծի 13-րդ հոդվածի 1-ին և 14-րդ հոդվածի 2-րդ մասերի համաձայն՝ տվյալների շտեմարանը ստեղծվում և/կամ ներդրվում, տվյալների շտեմարանների կանոնակարգը հաստատվում է կառավարության որոշմամբ՝ օրենքով նախատեսված լիազորության իրականացման կամ օրենքի հիման վրա ընդունված նորմատիվ իրավական ակտի կիրարկումն ապահավելու նպատակով: | **Չի ընդունվել**  Քանի որ հիմնավորվում է մշակման մեջ գտնվող օրենքի **նախագծով**: | |
| 3. Նախագծին կից ներկայացված հիմնավորման համաձայն՝ Նախագծի ընդունումը ՀՀ Կառավարության 2021 թվականի փետրվարի 11-ի «Հայաստանի թվայնացման ռազմավարությանը, ռազմավարության միջոցառումների ծրագրին և արդյունքային ցուցանիշներին հավանություն տալու մասին» N 183-Լ որոշման մեջ լրացում կատարելու անհրաժեշտություն է առաջացում, սակայն որևէ այլ հիմնավորում չի ներկայացվել, թե կոնկրետ ինչ լրացման մասին է խոսք գնում: Այդ առնչությամբ հարկ եմ համարում նշել, որ հանրային կառավարման այս կամ այն բնագավառներում որևէ գործընթացի թվայնացում, ինքնին, չի առաջացնում Հայաստանի թվայնացման ռազմավարության մեջ փոփոխություն կամ լրացում կատարելու անհրաժեշտություն, հետևաբար, առաջարկում եմ վերը նշված ձևակերպումը հանել Նախագծի հիմնավորումից, կամ էլ հանդես գալ կոնկրետ առաջարկությամբ, որը կդիտարկվի Հայաստանի թվայնացման ռազմավարության վերանայման կամ նոր ռազմավարության մշակման ժամանակ: | **Ընդունվել է մասնակի**  Հիմնավորումը լրամշակվել է: | |
| 1. ***ՀՀ ֆինանսների նախարարություն*** | | ***26.07.2024թ.*** |
| ***N 01/11-1/15626-2024*** |
| 1. Նախագծի հավելվածի 6-րդ կետով սահմանվում է, որ Ազգային ֆիլմի հեռարձակման և կինոթատրոնում ցուցադրման, ինչպես նաև, դրանց ընթացքում գովազդի տեղադրմամբ ստացված եկամուտների մասին տեղեկությունները ֆիլմ ցուցադրողների կողմից ազգային մարմին են ներկայացվում միասնական տեղեկատվական համակարգի միջոցով:  Նախագծի հիմնավորման 4-րդ կետում նշվում է, որ Նախագծի ընդունումը նախատեսում է պետական բյուջեից ծախս՝ միասնական տեղեկատվական համակարգի ստեղծման համար, սակայն ներկայացված չէ միասնական տեղեկատվական համակարգի ստեղծման և շահագործման ծախսերի ֆինանսական գնահատականը:  Այդ կապակցությամբ հայտնում ենք, որ ՀՀ կառավարության 2024 թվականի հուլիսի 4-ի «Հայաստանի Հանրապետության 2025-2027 թվականների պետական միջնաժամկետ ծախսերի ծրագիրը հաստատելու մասին» N 1064-Ն որոշմամբ միասնական տեղեկատվական համակարգի ստեղծման և շահագործման նպատակով գումարներ նախատեսված չեն: | **Ընդունվել է** | |
| 1. ***ՀՀ վիճակագրական կոմիտե*** | | ***30.07.2024թ.*** |
| ***N ՎԿ/2-03/1336-2024*** |
| 1. Նախագծի վերաբերյալ առաջարկություն և դիտողություն չկա: Միաժամանակ, Արմստատը ողջունում է սույն նախաձեռնությունը, ինչը միտված է խնդրո առարկա ոլորտում արդիական վարչական ռեգիստրի ձևավորմանը: Նախագծի ընդունման և դրա դրույթներով նախատեսվող տեղեկությունների հավաքման պարագայում, պաշտոնական վիճակագրության արտադրության շրջանակներում, Արմստատն ակնկալում է ՀՀ կրթության, գիտության, մշակույթի և սպորտի նախարարությունից ստանալ ազգային ֆիլմերի ցուցադրմանն առնչվող ամփոփ վիճակագրական տեղեկություններ, որոնց կազմի ու բովանդակության վերաբերյալ նախապես կիրականացվեն աշխատանքային քննարկումներ նախարարության համապատասխան մասնագետների հետ: | **Ընդունվել է ի գիտություն** | |
| 1. ***ՀՀ արդարադատության նախարարություն*** | **22.08.2024 թ.** | |
| ***N /27.3/33412-2024*** | |
| 1. Նախագծի վերնագրում, 1-ին կետում և Հավելվածում «ազգային մարմին» բառից առաջ անհրաժեշտ է լրացնել «կինեմատոգրաֆիայի» բառը՝ նկատի ունենալով «Կինոմատոգրաֆիայի մասին» օրենքի (այսուհետ՝ Օրենք) 8-րդ հոդվածի 1-ին մասի 11-րդ կետը: | **Ընդունվել է** | |
| 2. Նախագծի 2-րդ կետով նախատեսվում է հանձնարարել Հայաստանի Հանրապետության կրթության, գիտության, մշակույթի և սպորտի նախարարությանը՝ **համակարգի գործարկումից մեկ ամիս առաջ ծանուցել** Հայաստանի Հանրապետության ֆիլմ ցուցադրողներին համակարգի գործարկման և տեղեկության չտրամադրման պատասխանատվության վերաբերյալ:  Սույն դեպքում, անհրաժեշտ է հստակեցնել, թե ինչ կարգով է իրականացվելու ծանուցումը:  Բացի այդ, Նախագծի 2-րդ կետի «համակարգի» բառն անհրաժեշտ է վերանայել, հստակ նշելով դրա ամբողջական անվանումը: | **Ընդունվել է** | |
| 3. Նախագծի 3-րդ կետի «2026թ-ի» բառն անհրաժեշտ է փոխարինել «2026 թվականի» բառերով՝ նկատի ունենալով «Նորմատիվ իրավական ակտերի մասին» օրենքի 21-րդ հոդվածի 5-րդ մասը: | **Ընդունվել է** | |
| 4. Նախագծի Հավելվածի (այսուհետ՝ Հավելված) 3-րդ և 6-րդ կետերի «.» կետադրական նշանն անհրաժեշտ է փոխարինել «:» կետադրական նշանով: | **Ընդունվել է** | |
| 5. Հավելվածի 5-րդ կետում կիրառվում է «կինոսրահ կամ կինոդահլիճ» հասկացությունը, իսկ Նախագծի Հավելվածի մյուս կարգավորումներում «կինոդահլիճն» հասկացությունը՝ համապատասխան հոլովաձևերով:  Բացի այդ, Հավելվածի 6-րդ կետում կիրառվում է «կինոմատոգրաֆիայի բնագավառում պետական գործադիր մարմին», 9-րդ կետում՝ «կինոմատոգրաֆիայի ոլորտում լիազոր պետական մարմին», 12-րդ, 15-րդ, 16-րդ, 17-րդ, 18-րդ, 19-րդ և 20-րդ կետերում՝ «կինեմատոգրաֆիայի ոլորտի պետական քաղաքականությունը մշակող լիազորված պետական մարմին» ձևակերպումները:  «Նորմատիվ իրավական ակտերի մասին» օրենքի 15-րդ հոդվածի 2-րդ մասի համաձայն՝ **նորմատիվ իրավական ակտում միևնույն միտքն արտահայտելիս կիրառվում են միևնույն բառերը, տերմինները կամ բառակապակցությունները` որոշակի հերթականությամբ:**  Վերոգրյալից ելնելով՝ անհրաժեշտ է Հավելվածի վերոնշյալ տեկերում կիրառվող հասկացությունները համապատասխանեցնել միմյանց:  Միաժամանակ հարկ է նկատի ունենալ, որ Օրենքի 8-րդ հոդվածի 1-ին մասում կիրառվում է «մշակույթի ոլորտում Կառավարության լիազորած պետական կառավարման մարմին» հասկացությունը: | **Ընդունվել է** | |
| 6. Հավելվածի 10-րդ կետի համաձայն՝ կինոդահլիճում ֆիլմի վճարովի ցուցադրում իրականացնող **ֆիլմի ցուցադրողը պարտավոր է միասնական տեղեկատվական համակարգ փոխանցել** կինոթատրոնի անվանման, օրվա, ժամի, սեանսի անվանման, ֆիլմի անվանման, վարձութային վկայականի համարի, կինոդահլիճի համարի կամ անվանման, շարքի համարի, տեղի համարի, տոմսի գնի, տոմսի զեղչի մասին ֆիլմի ցուցադրության ժամանակ վաճառված յուրաքանչյուր տոմսի վերաբերյալ տեղեկություն:  Գտնում ենք, որ վերանայման կարիք ունի Հավելվածի 10-րդ կետը, քանի որ Հավելվածի 13-րդ կետից բխում է, որ **ֆիլմ ցուցադրող կինոթատրոնը ինքնուրույն և իր հաշվին իրականացնում է** տոմսերի վաճառքն ապահովող սարքավորումների, ծրագրային և ապարատային միջոցների ձեռքբերումը, տեղադրումը, միացումը և օգտագործումը և կինոդահլիճում ֆիլմի ցուցադրման ընթացքում վաճառված յուրաքանչյուր **տոմսի վերաբերյալ տոմսում պարունակվող տեղեկության *ավտոմատ* փոխանցումը միասնական տեղեկատվական համակարգ:**  Նույն դիտարկումը վերաբերում է Հավելվածի 11-րդ կետին:  Միաժամանակ, Հավելվածի 10-րդ կետը վերաբերում է **կինոդահլիճում ֆիլմի վճարովի ցուցադրման դեպքերին**, մինչդեռ Հավելվածի 11-րդ կետի կարգավորումից պարզ չէ, թե որ դեպքերին է այն վերաբերում: | **Ընդունվել է** | |
| 7. Հավելվածի 12-րդ կետի «Նշված» բառն անհրաժեշտ է վերանայել, հիմք ընդունելով՝ «Նորմատիվ իրավական ակտերի մասին» օրենքի 17-րդ հոդվածի 5-րդ մասի 1-ին կետը, համաձայն որի՝ արգելվում է կատարել անորոշ հղումներ, մասնավորապես միևնույն ակտի այլ մասերին հղումներ կատարելիս չեն կարող առանձին կիրառվել «վերոհիշյալ», «վերոգրյալ», «նախկինում նշված», «նման», «սրանով», «նշված», «սույնում», «սույնով» բառերը: | **Ընդունվել է** | |
| 8. Հավելվածի 15-րդ կետի համաձայն՝ **միասնական տեղեկատվական համակարգի օպերատորը** (այսուհետ՝ համակարգի օպերատոր) կինեմատոգրաֆիայի ոլորտի պետական քաղաքականությունը մշակող լիազորված պետական մարմինն է կամ *Հայաստանի Հանրապետության կառավարության սահմանած կարգով և չափանիշներին համապատասխան՝ այդ մարմնի կողմից որոշված* **ոչ առևտրային կազմակերպությունը**, որի հիմնադիրը Հայաստանի Հանրապետությունն է՝ ի դեմս Հայաստանի Հանրապետության կառավարության, և **որի գործունեության հիմնական նպատակն է տեղական կինեմատոգրաֆիայի աջակցությունը:**  Սույն դեպքում, որպես միասնական տեղեկատվական համակարգի օպերատոր ոչ առևտրային կազմակերպության դիտարկումը գտնում ենք խնդրահարույց, հաշվի առնելով Հավելվածի 7-րդ կետը, որից բխում է, որ միասնական տեղեկատվական համակարգի **օպերատորը միասնական տեղեկատվական համակարգի վերահսկող և կառավարող մարմին է,** մինչդեռ ոչ առևտրային կազմակերպութան գործունեության հիմնական նպատակը տեղական կինեմատոգրաֆիայի աջակցությունն է: | **Չի ընդունվել**  «Կինեմատոգրաֆիայի մասին» **օրենքը լիազորել է** կինեմատոգրաֆիայի ազգային մարմնին **իրականացնել** օրենքով և **իր կանոնադրությամբ սահմանված այլ լիազորություններ:**  Կինեմատոգրաֆիայի ազգային մարմին է հանդիսանում Հայաստանի կինոյի հիմնադրամը, որը ոչ առևտրային կազմակերպություն է և իր հիմնական նպատակն է տեղական կինեմատոգրաֆիայի աջակցությունը, 17-րդ կետի համաձայն որը իր մեջ ներառում է **կինոշուկաների և կինոարտադրանքի տարածման հարթակների վերլուծությունը**, 18-րդ կետի համաձայն՝ **կինոարվեստի բնագավառում հանդիսատեսի հոգևոր և** **մշակութային պահանջների ձևավորումն ու բավարարումը** և կրթական, գիտական և **տեղեկատվական համակարգերի զարգացումը**, 19-րդ կետի համաձայն՝ հիմնադրամը իր գործունեության նպատակներին համապատասխան իրականացնում է **տեղական և տարածաշրջանային շուկայի ուսումնասիրություն, վարում է վիճակագրություն և խթանում է միջազգային կինոշուկային ինտեգրման գործընթացները**, իսկ 25-րդ կետի՝ **հիմնադրամը պարտավոր է** օրենքով և իրավական այլ ակտերով սահմանված կարգով **վարել** հաշվապահական հաշվառում և ներկայացնել ֆինանսական ու **վիճակագրական հաշվետվություն**:  Ամփոփելով, հարկ ենք համարում նշել, որ Հայաստանի կինոյի հիմնադրամը պարտավոր է ներկայացնել տվյալներ ՀՀ վիճակագրական կոմիտե, ուստի չենք գտնում, որ ոչ առևտրային կազմակերպության նշանակումը խնդրահարույց է: | |
| 9. Հավելվածի 16-րդ կետի «շահույթ չհետապնդող կազմակերպություն» բառերն անհրաժեշտ է փոխարինել «ոչ առևտրային կազմակերպություն» բառերով՝ հիմք ընդունելով «Նորմատիվ իրավական ակտերի մասին» օրենքի 15-րդ հոդվածի 2-րդ մասը:  Բացի այդ, Հավելվածի 16-րդ կետի «Այս զեկույցի» բառերն անհրաժեշտ է փոխարինել «Հաշվետվության» բառով՝ նկատի ունենալով նույն կետի 1-ին նախադասության մեջ կիրառվող հասկացությունը, իսկ «պետական մարմնի» բառերից հետո անհրաժեշտ է լրացնել «կողմից» բառը: | **Ընդունվել է** | |
| 10. Հավելվածի 18-րդ կետն անհրաժեշտ է հանել՝ հիմք ընդունելով «Նորմատիվ իրավական ակտերի մասին» օրենքի 13-րդ հոդվածի 8-րդ մասը, համաձայն որի՝ **նորմատիվ իրավական ակտերում բացառվում են իրավական նորմերի անհիմն կրկնությունները** և ներքին հակասությունները: | **Ընդունվել է** | |
| 11. Հավելվածի 21-րդ կետի «սույն հոդվածով» բառերն անհրաժեշտ է վերանայել: | **Ընդունվել է** | |
| 12. Հավելվածի 12-րդ, 15-րդ, 16-րդ, 17-րդ, 19-րդ և 20-րդ կետերով նախատեսված են լիազորող նորմեր:  Սույն դեպքում, եթե նշված լիազորող նորմերի հիման վրա նախատեսվում է ընդունել ենթաօրենսրական նորմատիվ իրավական ակտեր, ապա հարկ է նկատի ունենալ «Նորմատիվ իրավական ակտերի մասին» օրենքի 2-րդ հոդվածի 1-ին մասի 3-րդ կետը, համաձայն որի՝ **ենթաօրենսդրական նորմատիվ իրավական ակտը** Սահմանադրության և օրենքների հիման վրա և դրանց իրականացումն ապահովելու նպատակով **օրենքով լիազորված լինելու դեպքում** Սահմանադրությամբ նախատեսված մարմինների **ընդունած նորմատիվ իրավական ակտ է:** | **Ընդունվել է ի գտություն** | |
| ***11. ՀՀ վարչապետի աշխատակազմի իրավաբանական վարչություն*** | **12.02.2024 թ.** | |
| ***N 02/11.3/5335-2024*** | |
| 1. Նախագծի հավելվածի 2-րդ կետով նախատեսվում է, որ *ՀՀ տարածքում ֆիլմերի կինոթատրոնային, ինչպես նաև հաղորդալարով հեռարձակում (ներառյալ մալուխային կապը) կամ առանց հաղորդալարի (ներառյալ հեռուստատեսային կամ արբանյակային կապը) միջոցով կոմերցիոն ցուցադրություն կազմակերպող իրավաբանական անձիք համարվում են տնտեսվարող սուբյեկտ*, այն դեպքում, երբ «Կինեմատոգրաֆիայի մասին» օրենքի 3-րդ հոդվածի 1-ին մասի 23-րդ և 27-րդ կետերով համապատասխանաբար տրված են ինչպես *«տնտեսվարող սուբյեկտ»* (կինեմատոգրաֆիայի ոլորտում ձեռնարկատիրական գործունեություն իրականացնող իրավաբանական անձ), այնպես էլ *«ֆիլմ ցուցադրող»* (ֆիլմի ցուցադրումը կազմակերպող տնտեսավարող սուբյեկտ) հասկացությունների սահմանումները: | **Ընդունվել է** | |
| 2. Նախագծի հավելվածով սահմանված մի շարք կետեր դուրս են նախագծի կարգավորման առարկայի շրջանակից, մասնավորապես 7-րդ, 11-րդ, 12-րդ և 13-րդ կետերը, քանի որ համապատասխան լիազորող նորմով նախատեսվում է սահմանել միայն *օրենքով նախատեսված տեղեկությունները ֆիլմ ցուցադրողների կողմից ազգային մարմին ներկայացնելու կարգը:* | **Ընդունվել է** | |
| 3. Նախագծի հավելվածում՝   1. մի շարք կետերի *(օրինակ 5-րդ կետը)* կարգավորիչ նշանակությունը որոշակիացված չէ, 2. որոշ կետերի *(օրինակ 6-րդ կետը)* ձևակերպումից պարզ չէ, թե դրանք ինչպես են փոխկապակցված տեղեկությունների ներկայացման գործընթացի հետ, 3. մի շարք կետերում *(օրինակ 8-րդ և 9-րդ կետերը)* նույն սուբյեկտի (ֆիմ ցուցադրող) կողմից միասնական ավտոմատացված համակարգ մուտքագրվող տեղեկատվությունը մասնակիորեն կրկնվում է և հստակ չէ, 4. հավելվածի կառուցվածքը նույնպես վերանայման անհրաժեշտություն ունի՝ հաշվի առնելով այն, որ 2-րդ և 3-րդ բաժինների վերնագրերը բովանդակային առումով կրկնվում են, 4-րդ բաժինը վերաբերելի չէ նախագծի կարգավորման առարկային, ինչպես նաև բացակայում են *ֆիլմի հեռարձակման և գովազդի տեղադրամբ* ստացված եկամուտների մասին տեղեկությունները ներկայացնելու կանոնակարգումները: | **Ընդունված է** | |
| ***12. ՀՀ վարչապետի աշխատակազմի սոցիալական հարցերի վարչություն*** | **12.02.2024 թ.** | |
| ***N 02/11.3/5335-2024*** | |
| 1. Նախագծի վերնագրի և 1-ին կետի համաձայն Կառավարությունը *հաստատում է* ազգային ֆիլմի հեռարձակման և կինոթատրոնում ցուցադրման, ինչպես նաև դրանց ընթացքում գովազդի տեղադրմամբ ստացված եկամուտների մասին տեղեկությունները ֆիլմ ցուցադրողների կողմից ազգային մարմին ներկայացնելու կարգը, մինչդեռ «Կինեմատոգրաֆիայի մասին» օրենքի (այսուհետ՝ օրենք) 17-րդ հոդվածի 3-րդ մասի համաձայն ֆիլմ ցուցադրողները ազգային մարմին ներկայացնում են ազգային ֆիլմի հեռարձակման և կինոթատրոնում ցուցադրման, ինչպես նաև դրանց ընթացքում գովազդի տեղադրմամբ ստացված եկամուտների մասին տեղեկություններ՝ Կառավարության *սահմանած* կարգով։ | **Ընդունվել է** | |
| 1. Նախագծի 2-րդ կետով նախատեսվում է «2025 թ.-ի հունվարի 1-ը» ուժի մեջ մտնելու ժամկետը, մինչդեռ նախագծի հիմնավորման մեջ ներկայացված չէ դրա անհրաժեշտության բացատրությունը։ | **Ընդունվել է** | |
| 3. Նախագծի հավելվածի 2-րդ կետի համաձայն ՀՀ տարածքում ֆիլմերի կինոթատրոնային, ինչպես նաև հաղորդալարով հեռարձակում (ներառյալ մալուխային կապը) կամ առանց հաղորդալարի (ներառյալ հեռուստատեսային կամ արբանյակային կապը) միջոցով *կոմերցիոն* ցուցադրություն կազմակերպող իրավաբանական անձիք համարվում են տնտեսվարող սուբյեկտ (այսուհետ՝ ֆիլմ ցուցադրող), մինչդեռ օրենքի 3-րդ հոդվածի 1-ին մասի 27-րդ կետով նախատեսված սահմանմանը համաձայն **ֆիլմ ցուցադրողը**՝ ֆիլմի ցուցադրումը կազմակերպող տնտեսավարող սուբյեկտն է, միաժամանակ՝ 17-րդ հոդվածի 3-րդ մասի համաձայն ֆիլմ ցուցադրողները ազգային մարմին ներկայացնում են *ազգային ֆիլմի հեռարձակման և կինոթատրոնում ցուցադրման*, ինչպես նաև դրանց ընթացքում գովազդի տեղադրմամբ ստացված եկամուտների մասին տեղեկություններ։ Օրենքի 17-րդ հոդվածի 3-րդ մասում չի նշվում *կոմերցիոն* ցուցադրության մասին։ Դիտարկումը վերաբերում է նաև նախագծի հավելվածի 4-րդ կետով նախատեսված ֆիլմի *կոմերցիոն* ցուցադրության մասին տեղեկությունը ֆիլմ ցուցադրողի կողմից Ազգային մարմին ներկայացնելու վերաբերյալ կարգավորմանը։ | **Ընդունվել է** | |
| 4. Նախագծի հավելվածի 6-րդ կետի 2-րդ ենթակետի համաձայն Հայաստանի Հանրապետության տարածքում ազգային ֆիլմերի ցուցադրումը՝ «մեկ կինոթատրոնի կողմից ազգային ֆիլմերի *ամսեկան* ցուցադրման ընդհանուր քանակի 15 տոկոսը հաշվարկվում է *սեանսներով*», մինչդեռ օրենքի 17-րդ հոդվածի 1-ին մասի համաձայն ՀՀ տարածքում ազգային ֆիլմերի ցուցադրումը մեկ հեռարձակողի կամ մեկ կինոթատրոնի կողմից չի կարող պակաս լինել ամսական ֆիլմերի ցուցադրման ընդհանուր քանակի 15 տոկոսից։ Անհասկանալի է, թե ինչ է ի նկատի առնվում «սեանսներով» հաշվարկելու տակ։ Բացի այդ, օրենքով «սեանս» հասկացության սահմանումը տրված չէ։ Դիտարկումը վերաբերում է նաև նախագծի հավելվածի այլ կետերում կիրառվող «սեանս» բառին։ | **Ընդունվել է** | |
| 5. Նախագծի հավելվածի 6-րդ կետի 3-րդ ենթակետով սահմանվում է, որ ազգային ֆիլմի հեռուստատեսային հեռարձակման պարտավորությունները հանրային թվային մուլտիպլեքսում պետք է իրականացվեն առավելագույն դիտումներ ապահովող ժամանակահատվածում՝ 20:30-22:30: Վճարովի հեռուստաալիքների համար՝ ժամը 18:00-ից մինչև 2:00-ը: Մինչդեռ հանրային թվային մուլտիպլեքսում հեռարձակման հետ կապված հարաբերությունները կարգավորվում են «Տեսալսողական մեդիայի մասին» օրենքով, որով ազգային ֆիլմի հեռարձակման վերաբերյալ կարգավորումներ նախատեսված չեն։ Նախագծով առաջարկվող կարգավորման համար իրավական հիմք (լազորող նորմ) նախատեսած չէ նաև օրենքով։ | **Ընդունվել է** | |
| 6. Նախագծի հավելվածի 7-րդ կետի կարգավորումը, կարծում ենք, նախագծի կարգավորման առարկայի շրջանակներից դուրս է՝ հաշվի առնելով օրենքի 17-րդ հոդվածի 2-րդ մասը, որը ենթադրում է ազգային ֆիլմի հեռարձակման և կինոթատրոնում ցուցադրման, ինչպես նաև դրանց ընթացքում գովազդի տեղադրմամբ ստացված եկամուտների 10 տոկոսը ֆիլմ ցուցադրողների կողմից դրամագլխին հատկացնելու հետ կապված հարաբերությունները կարգավորող առանձին ակտի ընդունում Կառավարության կողմից։ | **Ընդունվել է** | |
| 7. Նախագծի հավելվածի 9-րդ կետի 1-2-րդ ենթակետերում «գովազդի պատվիրատուի» բառերն առաջարկում ենք փոխարինել «գովազդատուի» բառով՝ «Գովազդի մասին» օրենքի 2-րդ հոդվածով նախատեսված «գովազդատու» հասկացությանը համապատասխան | **Ընդունվել է** | |
| 8. Նախագծի հավելվածի 10-րդ կետը, մեր կարծիքով, հստակեցման և վերանայման կարիք ունի, քանի որ անհասկանալի է «*Նշված* տեղեկությունը ...» արտահայտության տակ կոնկրետ ինչ տեղեկության մասին է խոսքը։ Բացի այդ, տվյալ կետով սահմանվում է, որ «Նշված տեղեկությունը պետք է ամբողջությամբ համապատասխանի տոմսում ներառված տեղեկությանը, որի *ձևանմուշը հաստատվում է* սույն կարգով (ՁԵՎ 1), և օգտագործվում է կինոդահլիճում ֆիլմի ցուցադրությունների ժամանակ»։ Կարծում ենք, որ տոմսում ներառված տեկեկատվության ձևանմուշի հաստատումը նախագծի կարգավորման առարկայից դուրս է։ | **Ընդունվել է** | |
| 9. Նախագծի հավելվածի 3-րդ կետով նախատեսվում է, որ «միասնական ավտոմատացված համակարգը տեքստում այսուհետ որպես «ՄԱՀ» է նշվելու, մինչդեռ նախագծի հավելված 11-րդ կետի 1-ին ենթակետի «գ» պարբերությունում նշվում է վերջինիս լրիվ անվանումը: | **Ընդունվել է** | |
| 10. Նախագծի հավելվածի 13-րդ կետով նախատեսվում է, որ ֆիլմ ցուցադրողի կողմից սույն կարգով սահմանված *տեղեկությունը չտրամադրելը* կամ *ոչ ամբողջական* կամ կեղծ տեղեկություն տրամադրելը ենթակա է պատասխանատվության` Վարչական իրավախախտումների վերաբերյալ Հայաստանի Հանրապետության օրենսգրքի համաձայն, մինչդեռ Վարչական իրավախախտումների վերաբերյալ Հայաստանի Հանրապետության օրենսգրքի **189.27-րդ հոդվածով պատասխանատվություն է նախատեսվում ազգային ֆիլմի հեռարձակման և կինոթատրոնում ցուցադրման, ինչպես նաև դրանց ընթացքում գովազդի տեղադրմամբ ստացվող եկամուտների վերաբերյալ տեղեկություններ տրամադրելու պահանջը խախտելու համար, մասնավորապես՝** ազգային ֆիլմի հեռարձակման և կինոթատրոնում ցուցադրման, ինչպես նաև դրանց ընթացքում գովազդի տեղադրմամբ ստացվող եկամուտների վերաբերյալ տեղեկություններ տրամադրելու ***կարգը խախտելու*** և ազգային ֆիլմի հեռարձակման և կինոթատրոնում ցուցադրման, ինչպես նաև դրանց ընթացքում գովազդի տեղադրմամբ ստացվող եկամուտների վերաբերյալ ***կեղծ տեղեկություններ տրամադրելու*** դեպքերում։ Հաշվի առնելով, Վարչական իրավախախտումների վերաբերյալ Հայաստանի Հանրապետության օրենսգրքի վերը նշված **189.27-րդ հոդվածի պահանջները՝ անհասկանալի է, թե ինչու է նախագծի հիմնավորման մեջ նշվում, որ** ֆիլմ ցուցադրողի կողմից սույն կարգով սահմանված տեղեկատվությունը չտրամադրելու և/կամ ոչ ամբողջական կամ կեղծ տեղեկատվություն տրամադրելու դեպքում ֆիլմ ցուցադրողին պատասխանատվության ենթարկելու համար անհրաժեշտ է համապատասխան փոփոխություն կատարել Վարչական իրավախախտումների վերաբերյալ Հայաստանի Հանրապետության օրենսգրքում (տեղեկություններ տրամադրելու ***կարգը խախտելու*** համար արդեն իսկ նախատեսված է վարչական պատասխանատվություն): | **Ընդունվել է** | |
| 12. Նախագծում առկա են խմբագրական բնույթի թերություններ, օրինակ, նախագծի հավելվածի 10-րդ կետում նշված «տեղեկաությունը» բառը և այլն։ | **Ընդունվել է** | |
| ***13. ՀՀ վարչապետի աշխատակազմի իրավաբանական վարչություն*** | **03.09.2024 թ.** | |
| ***N 02/11.3/29999-2024*** | |
| 1. Նախագծի հավելվածի 3-րդ և 4-րդ կետերով սահմանված հասկացությունները («ֆիլմի ցուցադրում», «կինոթատրոն») արդեն իսկ նախատեսված են «Կինեմատոգրաֆիայի մասին» օրենքի 3-րդ հոդվածի 1-ին մասի 9-րդ և 35-րդ կետերով, ուստիև՝ հիմնավորման կարիք ունի դրանց նույնությամբ վերարտադրումը նախագծում | **Ընդունվել է** | |
| 2. Նախագծի հավելվածով սահմանված մի շարք կետեր (15-րդ, 16-րդ, 17-րդ և 18-րդ կետեր) դուրս են նախագծի կարգավորման առարկայի շրջանակից, քանի որ համապատասխան լիազորող նորմով նախատեսվում է սահմանել միայն օրենքով նախատեսված տեղեկությունները ֆիլմ ցուցադրողների կողմից ազգային մարմին ներկայացնելու կարգը: | **Ընդունվել է** | |
| Նախագծի հավելվածի մի շարք կետեր չեն պարունակում իրավական նորմեր *(օրինակ՝ հավելվածի 9-րդ կետը)*, ուստիև՝ չեն կարող դիտարկվել որպես իրավական ակտի դրույթներ: | **Ընդունվել է**  Ավելացվել է նախաբան և հավելվածի 9-րդ կետը տեղափոխվել է: | |
| Նախագծի հավելվածի 19-րդ կետը *(ֆիլմ ցուցադրողի պատասխանատվության մասով)* անհրաժեշտ է համապատասխանեցնել Վարչական իրավախախտումների վերաբերյալ օրենսգրքի 189.27-րդ հոդվածի ձևակերպումներին: | **Ընդունվել է** | |